**Trăiască impostura**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trăiască impostura

...

Pe la tot felul de intrări ni se ia temperatura

Când sunt șapte infestați la mia de locuitori,

Cu limba lui de lemn vopsit, rege printre vorbitori,

Arafat domină totul. Deci, trăiască impostura!

...

Despre cei nemulțumiți nu-l pune să-și dea părerea ,

Că nu și-o va da arabul chiar dacă vei sta în cap

Mai marele sănătății în țara noastră, e-un satrap

Necruțător cu subalternii, dar slugarnic cu puterea!

...

A emigrat în România și-a absolvit o facultate,

Începând cu 90 și-a aruncat perfida-i mreajă,

Și uite-așa, încet, încet a prins mămăliga coajă,

Cum era de așteptat, a învățat să dea din coate!

...

Se zburlește fioros și face plângere penală

De-l întreabă ziariștii de ce sunt românii-n stradă,

Deși aceiași români n-au lăsat atunci să cadă

Pe logofătul sănătății ce s-a-mbogățit în țară!

...

Pe la tot felul de intrări ni se ia temperatura

Și cum era de așteptat, e stare de necesitate,

Același pretext nemernic ce ne ia din libertate,

Arafat domină totul. Deci, trăiască impostura!